
Privatlivsbeskyttelse og sikkerhed – en god og tryg symbiose for teknologisk design
Agenda
Konferenceleder: Søren Duus Østergaard, adm. direktør, Duus Communications ApS

 Søren er direktør for Duus.Communications, ApS og ekstern lektor i eGovernment på IT-Universitetet    efter næsten 40 år i IBM, de seneste 15 år som eGovernment Advisor for Europa, Mellemøsten og Afrika. Han har været medlem af Teknologirådets bestyrelse fra 2001-2008 og nu medlem af Teknologirådets repræsentantskab.
  8.30   -   9.00  Indregistrering og morgenkaffe
  9.00   -   9.05  Velkommen v/ direktør Frederik Kortbæk, FK Consulting, koordinator for Dansk Privacy Netværk

Frederik er jurist og har efter en kort periode som praktiserende advokat i mange år beskæftiget sig med sikkerhed og sikring nu med eget konsulentfirma. Frederik Kortbæk er initiativtager til Dansk Privacy Netværk og Danish Biometrics og har særlig interesseret sig for demokratisk teknologiudvikling. Han er bl.a. medlem af Turbine konsortiets Advisory Board samt Enisa Awareness Raising Community. Frederik Kortbæk har været formand for Sikringsbranchen 1987-1992 samt medlem af Det Kriminalpræventive Råd 1988-1992.

  9.05   -   9.15  Åbningstale v/ professor dr. jur. Linda Nielsen, formand for   IT-sikkerhedskomiteen

Linda opnåede sin doktorgrad i 1993 og har siden 1996 været professor. I perioden 2002-2006 var hun rektor på Københavns Universitet og formand for Rektorkollegiet. Hun er for tiden bl.a. formand for IT-sikkerhedskomiteen, formand for Unescos nationalkommission og medlem af Justitsministeriets PET-udvalg. Hun benyttes af EU som ekspert bl.a. ved emnet “Global governance of science”, som medlem af EGE, the European Group on Ethics in Science and New Technology, der rådgiver EU-kommissionen og bl.a. beskæftiger sig med etiske aspekter ved ICT og ved Fundamental Rights Agency (FRA), der også beskæftiger sig med privacy.
9.15   -   9.40    Video i teknisk og retligt perspektiv v/ direktør Kasper Mikkelsen, Sikkerhedsbranchen
Indlægget tager udgangspunkt i tryghed. Mere præcist to slags tryghed, nemlig spændingsfeltet mellem den almindelige tryghed forstået som ”at kunne færdes i sikkerhed” og privatlivsbeskyttelse forstået som sikkerhed for ikke elektronisk at få krænket sin personlige integritet. SikkerhedsBranchens direktør tager fat på trygheden set i relation til de tekniske, lovgivningsmæssige og kriminalpræventive muligheder i overvågning.
  

Kasper har siden 2004 været direktør for SikkerhedsBranchen og har en fortid blandt andet som afdelingschef i Folketinget, hvor han var ansvarlig for Folketingets sikkerhed. Han har som direktør for SikkerhedsBranchen involveret sig aktivt i samfundsdebatten om sikring og sikkerhed ikke mindst om hvordan SikkerhedsBranchen kan bidrage til at øge trygheden i samfundet. Kasper Skov-Mikkelsen er en af landets førende eksperter i lovgivning om overvågning og registersikkerhed.

  9.40   -  10.10 Teknologianvendelse og persondataloven v/ kontorchef Lena Andersen, Datatilsynet
Den danske persondatalovs regulering. Udfordringerne i praksis. Privatlivsfremmende teknologier. Kommissionens initiativ til ændringer. Datatilsynene i EU’s udtalelse Future of Privacy.

  

Lena beskæftiger sig med sager om overholdelse af persondataloven hos både offentlige myndigheder og private virksomheder. Bl.a. emner som tv-overvågning, markedsføring, sociale netværk, finansiel sektor, digital forvaltning, datasikkerhed og håndtering af sikkerhedsbrister. 
10.10   -  10.35 Systematisk Innovation med enterprise arkitektur v/ CEO Allan Bo Rasmussen,  EA Fellows ApS
Enterprise arkitektur (EA) er en strategisk disciplin, der organiserer løsningens elementer, og sikrer at de spiller sammen om at opfylde de ønskede mål. Vi demonstrerer hvordan metoden bruges ved udvikling af innovative produkter og services.

  

Allan Bo Rasmussen har over 30 års erfaring som rådgiver for IT-ledelsen i danske og internationale organisationer. Han hjælper private og offentlige virksomheder med at tage gode forretningsmæssige beslutninger – og føre dem ud i livet. 
10.35   -  10.45 Kaffe/strække-ben pause
10.45   -  11.15 Et visionært teknologidesign v/ lektor Christian Damsgaard Jensen, Danmarks Tekniske Universitet
Den stigende udbredelse af IT og netværksbaserede tjenester inden for offentlig administration, sundhedssektoren og erhvervslivet samt fritidsaktiviteter såsom online spil og sociale medier betyder at der samles en stadig stigende mængde af information om den enkelte borger.  Det er derfor vigtigt for privatlivets fred at applikationer generelt udvikles så der kun opsamles den nødvendige information og at den information som der opsamles beskyttes bedst muligt. Denne præsentation starter med at give et kort overblik over kilder til opsamling af personlig informationer, hvorefter der fremlægges en metode til at evaluere beskyttelsen af lagrede personhenførbare data, som kan give et sammenligneligt mål for beskyttelsen af privatlivets fred når man skal udvikle eller indkøbe applikationer der lagrer personhenførbare data.



   

Christian har en kandidatuddannelse i datalogi fra Københavns Universitet, en Ph.D. i informatik fra Université Joseph Fourier (Grenoble, Frankrig) og en M.A. (jure officii) fra Trinity College Dublin (Irland). Han er ansat som lektor ved DTU Informatik, hvor han forsker og underviser i sikkerhed i åbne distribuerede systemer. Han er især interesseret i problemstillinger om autentifikation og adgangskontrol i systemer hvor der ikke findes en troværdig trediepart til at definere og håndhæve sikkerhedspolitikker.

11.15   -  11.45  Incitamenter for privatlivsfremmende teknologier v/ Oluf Nielsen, Scientific Officer, Information    Society & Media Directorate General, European Commission




Incitamenter for forskning, udvikling samt anvendelse af sikre informationsteknologiske systemer, som både skaber mere tillid, ansvarlighed samt gennemsigtighed. IT-sikkerhedsøkonomiske åbne forskningsanliggender og incitamenter for mere udbredt integrering og anvendelse af IT-sikkerhedsapplikationer.  Princippet om "Embedding Privacy by Design in Technology" helt tilbage fra udviklings- og planlægningsstadiet. Det nye arbejdsprogram for 7. rammeprogram for forskning og udvikling 2011-2012. Hvad er de nye forskningsemner samt de konkrete muligheder for at medvirke med projekt ideer der relaterer sig til de teknologiske emner som konferencen dækker.

Ansat som tjenestemand i Europa Kommissionen General Direktoratet for Informationssamfunds-forskningsprogrammet og medier. Ansvarsområdet pt. er ICT forskning for "Identity Management" og "Privacy Enhancing Technologies". Biometriske IT forskningsprojekter samt sikkerhedsøkonomiske anliggender i forbindelse med anvendelse og udvikling af informationsteknologi. Uddannelse: statskundskab fra Aarhus Universitet samt Master fra Europakollegiet i Brügge, Belgien indenfor Europæisk forvaltning.

11.45   -  12.30 Paneldebat
Behovet for klare retningslinjer, love og teknologier til beskyttelse af privacy er efterhånden blevet bredt anerkendt. Paneldebatten vil diskutere problemerne med privatlivets fred i nutidens  sammenkoblede elektroniske samfund og mulige bæredygtige løsninger. 

                        Deltagere: 



   MF Yildiz Akdogan, Socialdemokraterne
Yildiz Akdogan er cand.scient.pol. fra Aarhus Universitet og blev valgt til Folketinget for Socialdemokraterne   ved valget i 2007.Hun er Socialdemokraternes IT-ordfører. Derudover er hun medlem af Europaudvalget, Kulturudvalget, og Dansk Interparlamentarisk Gruppes bestyrelse. Yildoz er ansat i Dansk Erhverv, og har tidligere arbejdet for Dansk Industri, Dansk Institut for Internationale  Studier og Århus Kommune.Hun skriver en blog om værdipolitik for Dagbladet Jyllands-Posten.




Lektor Peter Lauritzen, Århus Universitet
Peter Lauritsen er leder af Forum for Overvågningsstudier ved Informations- og Medievidenskab, Aarhus          Universitet. Han forsker bl.a. i videoovervågningens effekter, og har netop modtaget en bevilling til et stort forskningsprojekt om overvågning i Danmark.

Direktør Lars Klüver, Teknologirådet
Lars Klüver er cand. scient. i biologi/økologi og sekretariatschef i Teknologirådet, som rådgiver regeringen og    Folketinget omkring samspillet mellem teknologi, samfund og borger. Teknologirådet har jævnligt udgivet udredninger om IT, datasikkerhed og privacy - senest en rapport om biometri.

  


  Direktør Kasper Mikkelsen, Sikkerhedsbranchen
  


  Moderator: redaktør Jan Horsager, Computerworld
Jan Horsager er chefredaktør for IDG Danmark A/S og ansvarshavende chefredaktør for IT-avisen   Computerworld fra 2005. Jan har en unik IT-viden og er blandt de førende i Danmark inden for bred viden om selve teknologien og dens anvendelse samt markedet og aktørerne på markedet. Desuden har han en bred samfundsviden – både dansk, europæisk og global.

12.30  -   13.00 Frokost

Tid og sted: fredag 10. september 2010 kl.8.30-13.00 i Landstingssalen (ikke Fællessalen som tidligere annonceret)  på Christiansborg, København. 
Hvem står bag konferencen? 
PrivatTek 2010 arrangeres af Dansk Privacy Netværk og Teknologisk i et samarbejde med CenSec, Danish Biometrics og Sikkerhedsbranchen.   
Konferencens målgruppe:

Konferencen er åben for alle, men henvender sig især til beslutningstagere, der beskæftiger sig med information og kommunikation inden for den offentlige og private sektor, It-professionelle, jurister, økonomer, erhvervsledere,  iværksættere, politikere og journalister.
Diverse:

PrivatTek 2010 vil blive optaget på video med efterfølgende on demand streaming.

Tilmelding:
Det er gratis at deltage i arrangementet. Landstingssalen kan rumme op til 145 deltagere. Tilmelding sker efter princippet ”først til mølle”. Tilmeldingsfrist senest 6. september 2010 kl. 15.00. På grund af sikkerhedstjek ved besøgsindgangen (til højre for hovedindgangen) til Christiansborg tilrådes det at komme i god tid.
Kun skriftlig eller elektronisk tilmelding til:

Danish Biometrics
Langebrogade 5

DK – 1411 København K

E-mail: frederik.kortbak@faelledhaven.telelet.dk
Tlf: + 45 2625 4550
Konferencens sponsorer:

